Source: https://sala.sk/clanok/uzemne-rozhodnutie-novy-stavebny-obvod-pre-individualnu-vystavbu-rodinnych-domov-ubytovne-a-zahradne-centrum-v-sali-m-c-veca
Timestamp: 2019-12-11 16:17:54+00:00
Document Index: 4619344

Matched Legal Cases: ['§ 117', '§ 35', '§ 36', '§ 37', '§ 38', '§ 39', '§ 39', '§ 39', '§ 4', '§ 39', '§ 39', '§ 20', '§ 20', '§ 18', '§ 9', '§ 13', '§ 28', '§ 52', '§ 3', '§ 47', '§ 43', '§ 79', '§ 80', '§ 40', '§ 34', '§ 36']

Územné rozhodnutie - Nový stavebný obvod pre individuálnu výstavbu rodinných domov, ubytovne a záhradné centrum v Šali, m. č. Veča | MESTO ŠAĽA
publikované: 26.11.2019 - 09:36 // aktualizácia: 26.11.2019 - 09:36 // zobrazené: 279
Územné rozhodnutie - Nový stavebný obvod pre individuálnu výstavbu rodinných domov, ubytovne a záhradné centrum v Šali, m. č. Veča
Mesto Šaľa, ako vecne a miestne príslušný stavebný úrad príslušný podľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len "stavebný zákon"), prerokoval návrh v územnom konaní s účastníkmi konania a dotknutými orgánmi postupom podľa § 35 a § 36 stavebného zákona a podľa § 37 a § 38 stavebného zákona posúdil návrh na vydanie územného rozhodnutia o umiestnení stavby, ktorý dňa 06.05.2019 podali
a Slavomír Prílepok, bytom Jelšová č. 2358/9, 927 01 Šaľa,
(ďalej len "navrhovateľ") a na základe tohto posúdenia v súlade s ustanoveniami § 39, § 39a a § 39b stavebného zákona a § 4 vyhlášky č. 453/2000 Z. z., ktorou sa vykonávajú niektoré ustanovenia stavebného zákona a podľa § 39b ods. 5 stavebného zákona v spojenom územnom konaní vydáva
(ďalej len “stavba“) v extraviláne mesta Šaľa, m. č. Veča, na pozemkoch register "C" parc. č. 6076/1, 6076/17, 6076/37, 6076/38, 6146/5, 6147/1 v katastrálnom území Šaľa (druh pozemkov ostatná plocha a zastavaná plocha a nádvorie) vo vlastníctve navrhovateľov a s napojením lokality na štátnu komunikáciu triedy III/1368 na pozemkoch register "C" parc. č. 6075/1, 6075/4 v katastrálnom území Šaľa (druh pozemkov zastavaná plocha a nádvorie) vo vlastníctve Slovenskej republiky a v správe a so súhlasom Slovenského pozemkového fondu Bratislava.
Návrh rieši navrhovaný stavebný obvod pre individuálnu bytovú výstavbu – rozloženie pozemkov pre 42 rodinných domov, dve ubytovne a záhradné centrum s potrebnými spevnenými plochami pre dopravu aj pre peších, vybudovanie základnej technickej infraštruktúry pre zásobovanie energiami jednotlivé rodinné domy a stavebné objekty v okrajovej, severozápadnej časti mesta Šaľa, m. č. Veča, s napojením na štátnu komunikáciu III/1368 smer Šaľa - Močenok (medzi priemyselným závodom Shin Heung Precision Slovakia s.r.o. a areálom spoločnosti ZVEREX spol. s r.o.), tak, ako je zakreslené v situačnom výkrese, ktorý tvorí neoddeliteľnú súčasť tohto rozhodnutia.
Na záujmovom území sa nachádzajú tri vzdušné elektrické vedenia vysokého napätia (110 kV, 22kV a 22kV), ktoré nebránia prevedeniu navrhovaného zámeru, potrebné odstupové vzdialenosti budú dodržané.
Navrhovaný projekt rieši rozšírenie vodovodnej siete a samotné prípojky na pozemky rodinných domov /RD/ a ostatných objektov.
Zásobovanie lokality pitnou a požiarnou vodou bude zabezpečené rozšírením existujúceho verejného vodovodu DN100 (HDPE, PN 10) z verejného vodovodu ø160 - od cesty III/1368, pripojením navrhovaného verejného vodovodu pomocou odbočky a zemného uzatváracieho uzáveru. Na nový verejný vodovod sa budú napájať individuálne navrhované pozemky pre rodinné domy a ostatné objekty. Na hranici každého pozemku je navrhovaná vodomerná šachta s meraním spotreby vody. Záujmové územie bude vybavené podzemnými hydrantmi a podzemnou protipožiarnou nádržou o objeme 22 m3.
Zabezpečuje odvod splaškov z rodinných domov a z ostatných objektov rozšírením mestskej kanalizačnej siete a samotné prípojky na jednotlivé pozemky rodinných domov a ostatných objektov, splaškovú aj dažďovú kanalizáciu.
Nová kanalizačná vetva D50 materiál PP pre navrhovanú lokalitu bude napojená do verejného rozvodu tlakovej kanalizácie nachádzajúcej sa vedľa štátnej cesty III/1368 a bude ukončená v revíznej šachte, kde bude umiestnené zdvojené kalové čerpadlo. Do tejto šachty bude zaústená verejná kanalizačná sieť z navrhovanej lokality, ktorá bude riešená gravitačným spôsobom.
Pre napojenie jednotlivých pozemkov budú osadené odbočky, kanalizačné prípojky budú ukončené revíznou kanalizačnou šachtou cca 1 m od hranice pozemku.
Dažďová voda zo striech rodinných domov a ostatných objektov bude zachytávaná na jednotlivých pozemkoch.
Dažďové vody z dopravných komunikácií a parkovísk budú odvádzané do vsakovacích boxov s celkovým objemom 104 m3, umiestnené v zelenej ploche. Pred vsakovacími boxami budú dažďové vody prečistené v odlučovači ropných látok. Odvodnenie križovatky a komunikácie bude zabezpečené priečnym a pozdĺžnym sklonom a vody z vozovky budú zvedené do uličných vpustov, príp. do zelene.
Plynové rozvody a prípojky budú zabezpečovať zásobovanie rodinných domov a ostatných objektov zemným plynom rozšírením jestvujúceho verejného plynovodu.
Navrhovaná lokalita bude napojená do jestv. verejného plynovodu STL 90 kPa nachádzajúcej sa vedľa štátnej cesty III/1368 cca 5 m od hranice navrhovanej lokality.
Rozšírenie plynovodu je navrhované dimenziou d90, na ktoré budú napájané pozemky pre rodinné domy, ubytovne, záhradné centrum prostredníctvom odbočky a zemnej uzatváracej armatúry. Na hranici každého pozemku bude regulačné zariadenie s meraním spotreby plynu.
Navrhovaný projekt rieši rekonštrukciu TS, rozšírenie elektrických rozvodov NN, samotné prípojky na pozemky rodinných domov, ubytovní a objektov záhradného centra a verejné osvetlenie.
V záujmovom území sa nachádza jestv. stožiarová transformačná stanica TS 0834 -310, osadená olejovým transformátorom 400kVA, ako voľnostojaca na pozemku parc. č. 6146/2 v areáli fy. Zverex, z ktorej bude po rekonštrukcie NN rozvádzača navrhovaná lokalita zásobovaná el. energiou. Prístup k TS bude z novovybudovanej spevnenej plochy.
Z trafostanice TS 0834-310 budú realizované hlavné distribučné rozvody pre riešenú lokalitu. Použité budú káble NAVY-J 4x240, ktoré budú samostatne napájať ucelenú časť.
Káble budú ústiť do plastových pilierových skriniek SR pre pozemky RD a pre objekty ubytovní a záhradného centra. Umiestnenie skríň SR bude navrhnuté tak, aby čo najmenej prekážali vjazdom a vstupom do pozemkov. Navrhované NN káble budú uložené, pokiaľ to bude možné, v zelených pásoch, pod chodníkmi príp. pod komunikáciami. Pri križovaní s inými podzemnými inžinierskymi sieťami a pod cestami budú káble uložené do chráničiek.
Káblové prípojky NN zo skríň SR do rozvádzačov merania RE tento projekt nerieši, skrine SR budú navrhnuté tak, že každé odberné miesto bude možné napojiť samostatnou prípojkou, najčastejšie typu NAVY-J 4x16 alebo 4x25 v závislosti od dĺžky a výkonu.
Na osvetlenie súvisiacich komunikácií sú navrhnuté stožiare o výške 6 m + výbojkové svietidlá 70W. Stožiare budú prepojené káblovým vedením AYKY 4Bx16/CYKY 4Bx10/ + uzemňovacie vedenie FeZn 10 mm.
Na záujmovom území sa nachádzajú tri vzdušné elektrické vedenia vysokého napätia (110 kV, 22 kV a 22kV), ktoré nebudú zabraňovať prevedeniu navrhovaného zámeru, budú od nich dodržané potrebné odstupové vzdialenosti. Pod nimi a vo vzdialenosti ich ochranných pásiem stavebné práce prevádzať nebudú, budú sa uskutočňovať len inžinierske stavby – komunikácie a inžinierske siete smerujúce k záhradnému centru a sadové úpravy.
Navrhovaný projekt rieši vybudovanie betónových komunikácií z asfaltobetónu a chodníkov zo zámkovej dlažby pre prístup k jednotlivým pozemkom a križovatku na štátnej ceste III/1368 Šaľa – Močenok.
Projekt rieši úpravu križovatky na ceste III/1368 Šaľa – Močenok pri napojení príjazdovej komunikácie od plánovaného ubytovacieho a záhradného centra. Cesta III/1368 je v mieste napojenia v kategórii cesty C7,5/50 so šírkou jazdného pruhu 3,00 m + vodiace prúžky po 0,25 m.
Odbočovacie a pripájacie pruhy budú v dĺžkach podľa STN 73 6102 - Projektovanie križovatiek na pozemných komunikáciách. Bude vybudovaný samostatný odbočovací pruh pre odbočenie vľavo, pripájací a zaraďovací pruh. Celková dĺžka úpravy križovatky bude 211,9 m.
Napojenie v smere Šaľa – Močenok sa realizuje pruhom pre odbočenie vľavo celkovej dĺžky 80 m s vyraďovacím úsekom Lv = 50 m, spomaľovacím úsekom Ld = 0 m a čakacím úsekom Lc = 30 m a rozširovacím klinom o dĺžke Lr = 70 m. Výjazd z novej lokality na cestu III/1368 v smere Močenok – Šaľa sa realizuje priamym napojením.
Vnútorné polomery oblúkov vyznačené vodorovným dopravným značením pri vjazde a výjazde na cestu III triedy budú 12,0 m a 15,0 m. Šírka jazdných pruhov bude 3,00 m, výškové vedenie úpravy cesty je dané exist. niveletou. Na ceste III. triedy je strechovitý priečny sklon v hodnote 2,5%, nová vozovka bude v 2,5%-nom priečnom sklone. Vody z vozovky budú zvedené do uličných vpustov.
V rámci križovatky je navrhnutá územná rezerva pre výhľadový chodník pre peších v šírke 2,0 m, ktorý sa napojí na existujúci chodník vedený súbežne s komunikáciou.
Celková plocha dorábanej vozovky bude 792 m2.
Prístup do záujmového územia bude možný navrhovanou miestnou asfaltobetónovou komunikáciou zo štátnej cesty III/1368, Šaľa – Močenok, ktorá bude dvojpruhová, obojsmerná so šírkou jazdných pruhov 3,00 m, s celkovou šírkou 6,0 m a celkovej hrúbky 560 mm, zaradená do kategórie MO 7,0 funkčnej triedy C3. Výškové vedenie bude ovplyvnené exist. terénom. Celková plocha komunikácií bude 7 845 m2.
Odvodnenie bude jednosmerným 1-2% priečnym sklonom do uličných vpustov, príp. do terénu.
V priestore križovatky s cestou III triedy bude cez stredový ostrovček bezbariérový prechod pre chodcov. Celková plocha dláždeného ostrovčeka bude 24 m2.
Chodníky zo zámkovej dlažby sa budú nachádzať z jednej strany vedľa prístupovej komunikácii a vedľa komunikácií smerujúcim k jednotlivým pozemkom, na druhej strane ciest bude zelený pás. Chodníky budú vyspádované jednostranne a budú odvodnené do uličných vpustov príp. do terénu. Celková plocha týchto chodníkov bude 2 477 m2.
Vjazdy na jednotlivé parcely budú riešené cez zapustené obrubníky, výškový rozdiel medzi komunikáciou a výškovou úrovňou vjazdu bude 5 cm.
Parkovanie osobných automobilov pri rodinných domoch bude na vlastných pozemkoch jednotlivých vlastníkov. Každý pozemok uvažuje s plochou 5,00 m x 6,00 m na státie dvoch osobných automobilov od uličnej čiary a to z dvornej časti pozemku.
Parkovanie pri ubytovniach pred objektmi a v záhradnom centre bude tiež na pozemkoch vlastníkov.
Pozemky pre výstavbu rodinných domov /RD/ budú v severozápadnej časti záujmového územia (parc. č. 6147/1) – 42 pozemkov od 372 m2 do 523 m2 (v priemere 5 árov), v šiestich radoch. Osadenie rodinných domov je navrhované 6 m od uličnej čiary, min. 2 m od severozápadnej hranice pozemku a min. 5 m od juhovýchodnej hranice pozemku. Medzi objektmi ostane min. 7 m. Na každom pozemku bude od uličnej čiary, z dvornej časti pozemku plocha 5 m x 6 m na státie dvoch osobných automobilov. Max. podlažnosť objektov do 2 NP s možnosťou zabudovania podkrovných priestorov. Zastavanosť pozemkov max. 40 %, ozelenenie min. 20%.
Vybuduje sa v severovýchodnej časti lokality, vedľa priemyselného závodu a bude poskytovať služby záhradkárskeho charakteru (predaj rastlín, záhradkárskych potrieb i pomôcok) a vytvorí filter medzi navrhovanou lokalitou a jestv. priemyselnou zónou.
Plocha pre záhradné centrum bude delená na tri časti, každá z nich bude disponovať so svojim zázemím – bude pozostávať aspoň z dvoch objektov, jeden pre kancelárske priestory s predajňou a druhý ako skladové priestory. Objekty budú jednopodlažné, bez možnosti zabudovania podkrovných priestorov.
Na voľných priestoroch budú vysadené a aj vystavené predávané rastlinné produkty (ovocné stromy, kríky, okrasné dreviny a pod.
Budú riešené samostatne, v juhozápadnej časti osadené rovnobežne s príjazdovou komunikáciou k rodinným domom, s dodržaním regulatív na výstavbu objektov tohto územia – dva rovnaké objekty, v každom do 25 ubytovacích jednotiek, obdĺžnikového pôdorysu rozmerov 30 m x 15 m (zastavaná plocha 450m2).
Priestor okolo objektov bude zatrávnený a vysadený vysokou či nízkou zeleňou, pred ubytovní sa vybuduje parkovacia plocha pre osobné automobily.
K výrubu stromov a kríkov nedôjde, na záujmovom území sa nachádza starý, neopatrovaný vinič, ktorý bude potrebné odstrániť.
Stavba bude umiestnená na pozemkoch v extraviláne mesta Šaľa, v katastrálnom území Šaľa tak, ako je to zakreslené na priložených situačných výkresoch v mierke 1:1000 a 1:2880, kde je označené polohové a výškové umiestnenie všetkých navrhovaných stavieb a ktorú vypracoval Ing. Jozef Tamaškovič, autorizovaný stavebný inžinier, evidenčné číslo: 1442*A*1, tamaskovic.sk., ul. P. Pázmáňa č. 30, 927 01 Šaľa.
Navrhovateľ má k dotknutým pozemkom vlastnícke právo, nájomnú zmluvu na časť pozemku register "C" parc. č. 6146/2 (vlastníkom je Slovenský poľovnícky zväz, Bratislava) a súhlas vlastníkov pozemkov.
Projektová dokumentácia pre stavebné povolenie bude okrem architektonickej časti obsahovať aj výkresy všetkých druhov technickej vybavenosti predmetnej stavby/lokality (elektroinštalácia, plynoinštalácia, vodoinštalácia, kanalizácia, vykurovanie) a taktiež projekt požiarnej ochrany, statické posúdenie stavieb.
Navrhovaný stavebný obvod pre individuálnu bytovú výstavbu 42 rodinných domov, dve ubytovne a záhradné centrum s potrebnými spevnenými plochami pre dopravu aj pre peších, sa navrhuje vybudovať v okrajovej – severozápadnej časti mesta Šaľa, m. č. Veča – východ, popri štátnej komunikácii Šaľa – Močenok, po jej ľavej strane smerom na Močenok (medzi priemyselným závodom Shin Heung Precision Slovakia s.r.o. a Zverexom).
Regulácia navrhovaného územia:
Zastavovacie podmienky:
Navrhované pozemky pre 42 rodinných domov sa nachádzajú v severozápadnej časti záujmového územia (parc. č. 6147/1) po ľavej strane elektrických vedení vysokého napätia, majú veľkosť v priemere 5 árov (20 x 25 m). Pozemky sú podelené do šiestych rovnobežných radov (v jednom rade sa nachádza 8, v štyroch 7 a v jednom 6 pozemkov).
Jednotlivé rodinné domy budú na pozemkoch osadené nasledovne:
na 6,00 m od uličnej čiary (od hranice pozemku z čelnej strany),
min. 2,00 m od severozápadnej hranice pozemku,
min. 5,00 m od juhovýchodnej hranice pozemku,
medzi jednotlivými objektmi ostane min. 7 m,
každý pozemok uvažuje s plochou 5,00 m x 6,00 m na státie dvoch osobných
automobilov od uličnej čiary a to z dvornej časti pozemku.
Maximálna podlažnosť objektov – rodinných domov by mala byť do 2 NP s možnosťou zabudovania podkrovných priestorov.
Dva objekty ubytovní budú popri príjazdovej komunikácií k rodinným domom (z ľavej strany) – dva rovnaké objekty so zastavanou plochou 450 m2, v každom objekte sa uvažuje do 25 ubytovacích jednotiek, objekty budú rozmerov 30 x 15 m, budú osadené rovnobežne s príjazdovou komunikáciou:
na 22,50 m od okraja prístupovej komunikácie,
prvý objekt od štátnej komunikácie III/1368 bude na 26,50 m - od hranice pozemku parc č. 6076/1,
medzi ubytovní bude medzera 20,30 m.
Maximálna podlažnosť ubytovní bude do 2 NP s možnosťou zabudovania podkrovných priestorov.
Priestor okolo objektov bude zatrávnený a vysadený vysokou či nízkou zeleňou. Pred objektmi sa vybudujú parkovacie plochy pre osobné automobily.
Plocha pre záhradné centrum bude v severovýchodnej časti záujmového územia vedľa priemyselného závodu a bude filtrom od priemyselnej zóny. Plocha bude rozdelená na tri časti, každá z nich bude pozostávať aspoň z dvoch objektov – jeden ako kancelárske priestory s predajňou a druhý ako skladové priestory. Objekty budú jednopodlažné, bez možnosti zabudovania podkrovných priestorov.
Na voľných priestoroch budú vysadené a vystavené predávané rastlinné produkty.
Celková plocha riešeného územia 66 319 m2,
z toho pozemky pre objekty rodinných domov a ubytovne sú 22 110 m2,
pre spevnené plochy 10 322 m2,
pre záhradné centrum 9 855 m2,
pre sadové úpravy 23 282 m2,
ostatné plochy 750 m2.
Predmetnou stavbou budú dotknuté pozemky vo vlastníctve Slovenskej republiky v správe SPF (pozemok KN C č. 6075/1 o výmere 2260 m2, parc. č. 6075/4 o výmere 52 m2, parc. č. 6075/5 o výmere 8 m2).
SPF súhlasí s umiestnením predmetnej stavby podľa projektovej dokumentácie.
Stavebník bude mať najneskôr do vydania stavebného povolenia stavby majetkovoprávne usporiadané primerané časti pozemkov SPF dotknuté stavbou.
Stanovisko pod č. SPFZ091587/2019 SPFS43946/2019 zo dňa 19.07.2019.
KPÚ Nitra rozhodol, že je nevyhnutné vykonať predstihový archeologický výskum s cieľom zistiť a preskúmať výskyt archeologických nálezov predpokladaných v zemi na území stavby a podľa § 39 ods. 1 zákona č. 49/2002 Z.z. o ochrane pamiatkového fondu v znení neskorších predpisov (ďalej len pamiatkový zákon) určil podmienky jeho vykonania.
Stavebník dodrží všetky podmienky rozhodnutia č. KPUNR-2017/5015-4/25543/Pat zo dňa 29.03.2017.
Na základe predloženej akustickej štúdie ev. č. 003 0217/š spracovanej EnviroAcoustics, s.r.o., Dlhá nad Váhom, a na základe výsledkov meraní a predikcie hluku v danej lokalite vyplýva, že hluk z pozemnej cestnej dopravy prekračuje prípustné hodnoty hluku pre referenčný časový interval noc v mieste, kde sa navrhuje výstavba ubytovní.
Akustická štúdia preukázala, že pre časť územia, v ktorom sa navrhujú umiestniť budovy na bývanie, budú prekročené prípustné hodnoty určujúcich veličín hluku vo vonkajšom prostredí z iných zdrojov (prevádzkové zdroje hluku jestv. výrobných podnikov) pre referenčné časové intervaly deň, večer a noc.
Na základe súhlasného stanoviska orgánu na ochranu zdravia sa môžu umiestňovať nové budovy na bývanie a budovy vyžadujúce tiché prostredie okrem škôl, škôlok, nemocničných izieb a podobne aj v území, kde hluk z dopravy prekračuje hodnoty uvedené v tabuľke pre kategóriu územia II, alebo v území, kde takéto prekročenie je možné v budúcnosti očakávať
ak sa vykonajú opatrenia na ochranu ich vnútorného prostredia (§ 20 a 27 zákona č. 355/2007 z.z.)
ak sa posudzovaná hodnota v primeranej časti priľahlého vonkajšieho prostredia budovy na bývanie alebo oddychovej zóny v tesnej blízkosti budovy na bývanie neprekročí prípustné hodnoty uvedené v tabuľke č. 1 pre kategóriu územia III a viac ako 5 dB.
Z uvedených dôvodov výstavbu v danej lokalite RÚVZ Nitra nedoporučuje.
V prípade, že budú vykonané opatrenia na ochranu ich vnútorného prostredia (§ 20 a 27 zákona č. 355/2007 Z.z) a hodnoty hluku neprekročia prípustné hodnoty uvedené v tabuľke č. 1 Vyhlášky MZ SR č. 549/20007 Z.z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení vyhlášky MZ SR č. 237/2009 Z.z. pre kategóriu územia III o viac ako 5 dB, je potrebné dodržať požiadavky:
Vyhlášky MZ SR č. 259/2008 Z.z. o podrobnostiach o požiadavkách na byty nižšieho štandardu a na ubytovacie zariadenia v znení vyhlášky MZ SR č. 210/2016 Z.z. pri výstavbe ubytovní,
Nariadenie vlády SR č. 391/2006 Z.z. o min. bezpečnostných požiadavkách na pracovisko pri výstavbe záhradného centra.
Záväzné stanovisko pod č. HZP/A/2017/00169 zo dňa 13.01.2017 a záväzné stanovisko pod č. HZP/A/2017/00169 zo dňa 16.03.2017.
Toto stanovisko nenahrádza stanovisko orgánu štátneho požiarneho dozoru pre konanie nasledujúce podľa stavebného zákona.
Stanovisko pod č. ORHZ-NR1-001/1166/2016 zo dňa 30.12.2016.
Ministerstvo životného prostredia SR, sekcia environmentálneho hodnotenia a odpadového hospodárstva, Odbor posudzovania vplyvov na životné prostredie:
Po zhodnotení všetkých parametrov a údajov v objektovej skladbe v zmysle Prílohy č. 8 kap. 9 – Infraštruktúra položka č. 16. Projekty rozvoja obcí zákona č. 24/2006 Z.z. o posudzovaní vplyvov na životné prostredie v znení ďalších zmien a doplnkov má ministerstvo za to, že na uvedenú navrhovanú činnosť nie je potrebné zisťovacie konanie.
Vyjadrenie č. 4688/2017-1.7 zo dňa 31.03.2017.
Úrad Nitrianskeho samosprávneho kraja, odbor dopravy a pozemných komunikácií Nitra:
K návrhu napojenia predmetnej stavby na cestu III/1368 ÚNSK ako vlastník ciest II. a III. triedy vydal vyjadrenia pod č. CS 4719/2018, CZ 10626/2018 zo dňa 04.05.2018 a č. CS5616/2019, CZ 7291/2019 zo dňa 08.03.2019.
Inžinierske siete (aj existujúce) v súbehu a v križovaní s cestou III/1368 umiestniť mimo priestoru navrhovanej križovatky, bez zásahu do cestného telesa exist. cesty ako i navrhovaného rozšíreného telesa cesty III. triedy v zmysle § 18 ods. 3 zákona č. 135/1961 Zb. Návrh napojenia inžinierskych sietí stavebného obvodu na verejné siete predložiť na posúdenie ODPK ÚNSK a správcovi cesty, Regionálnej správy a údržby ciest Nitra a.s., Stredisko správy a údržby Nové Zámky.
Záber pozemkov – rozpracovanú PD v ďalšom stupni spracovania žiadame vypracovať v zmysle Technických podmienok TP 078 „Usporadúvanie cestnej siete“ schválených Ministerstvom dopravy, výstavby a regionálneho rozvoja SR podľa vlastníckych práv k objektu – rozčleniť na stavebné objekty podľa budúcich vlastníkov a správcov (cesty, chodníky, verejné osvetlenie, inžinierske siete ...) a predložiť na prerokovanie ODPK ÚNSK a správcovi cesty.
Pred vydaním stavebného povolenia stavebník predloží podpísanú zmluvu o budúcej kúpnej zmluve na prevod stavebného objektu, ktorý bude vo vlastníctve NSK a pozemkov pod stavebným objektom ako i pod prislúchajúcimi časťami cestného telesa.
Dodržať všetky podmienky vyjadrenia č. CS 5616/2019; CZ 12521/2019 zo dňa 30.04.2019.
Regionálna správa a údržba ciest Nitra a.s.:
Vybudovaním rozšírenia cesty III/1368 musí byť zabezpečené dôsledné odvodnenie povrchu vozovky, zachovaná funkčnosť odvodnenia cestného telesa,
napojenie na konštrukciu vozovky zrealizovať v mieste existujúcej konštrukcie vozovky tak, aby bol zabezpečený plynulý prechod konštrukčných vrstiev cesty ku konštrukcii navrhovaného napojenia,
pre dokonalé utesnenie spojenia stykovej škáry existujúceho a nového krytu vozovky v celej šírke napojenia utesniť a zaliať pružnou asfaltovou zálievkou na zamedzenie vnikania vody do podložia vozovky,
dodržať navrhovaný spád podľa PD smerom od cesty III/1368 plynulým výškovým napojením,
v súvislosti s realizáciou predmetnej stavby za bezpečnosť a plynulosť cestnej premávky na priľahlom úseku cesty III/1368 zodpovedá od začatia do ukončenia prác investor/stavebník,
počas realizácie stavebných prác nesmie byť poškodená cesta III/1368, s dôrazom na § 9 ods. 6 zákona č. 135/1961 Zb. o pozemných komunikáciách (cestný zákon),
je potrebné si vyžiadať vyjadrenie od vlastníka cesty III/1368, t.j. Odboru dopravy a pozemných komunikácií Úradu Nitrianskeho samosprávneho kraja.
Pri rešpektovaní stanovených požiadaviek RSÚC Nitra a.s., SSaÚ NZ súhlasí s vydaním územného rozhodnutia.
Dodržať všetky podmienky vyjadrenia č. 160/2018 zo dňa 14.05.2018.
ODI po náležitom preštudovaní predloženej projektovej dokumentácie súhlasí s umiestnením predmetnej stavby tak, ako je to overené v priloženej PD.
ODI si vyhradzuje právo pripomienok k nasledujúcim stupňom PD,
ODI si vyhradzuje právo dodatočne stanoviť podmienky alebo uložené podmienky zmeniť, ak si to vyžiada bezpečnosť a plynulosť cestnej premávky alebo dôležitý verejný záujem.
Vyjadrenie pod č. ORPZ-SA-OPDP52-1-009/2019 zo dňa 31.01.2019
Mesto Šaľa, referát dopravy a technických činností:
Mesto Šaľa, ako príslušný orgán miestnej štátnej správy vo veciach miestnych a účelových komunikácií s realizáciou predmetnej stavby súhlasí bez pripomienok.
Záväzné stanovisko č. 4320/2019/OSaKČ/1628 zo dňa 07.03.2019.
Mesto Šaľa, oddelenie stratégie a komunálnych činností, referát investičných činností:
Navrhovaný zámer individuálnej výstavby RD, ubytovní a záhradníckeho centra je v súlade s podmienkami vyplývajúcimi z Územného plánu (ÚPN) mesta Šaľa.
V rámci PD-ÚR odporúčame upraviť vymedzenie plôch pre zástavbu jednotlivých RD v súlade s textovou časťou, t.j. s možnosťou zástavby do 5,0 m od juhovýchodnej hranice príslušnej parcely RD s tým, aby bola dodržaná min. odstupová vzdialenosť medzi RD 7,0 m. Na severozápadných priečeliach RD v kontakte so susediacimi parcelami RD neboli umiestnené okná obytných miestností a zároveň s úrovňou okenného parapetu nižšou ako 150 cm od úrovne podlahy v interiéri.
V časti na parc. č. 6147/1 v k. ú. Šaľa je podľa Územného plánu mesta Šaľa funkčné využitie na bývanie a príslušné verejné dopravné a technické vybavenie s prípustnosťou základnej vybavenosti, ostatné funkčné využívanie, najmä priemyselná a poľnohospodárska výroba sú neprípustné. Zástavba uličná voľná do 2 NP (zastavanosť max. 70%, ozelenenie min 30% vrátane priestranstiev typu ulica, prípustná zástavba uličná kompaktná do 2 NP).
Stavebno-technické a dispozično-prevádzkové riešenie ubytovní a úpravu ich bezprostredného okolia riešiť tak, aby nedochádzalo k rušeniu alebo znehodnoteniu kvality bývania v rodinných domoch. Odporúčame do dokumentácie doplniť izolačnú zeleň predpísanú v ÚPN pozdĺž severovýchodnej a severozápadnej strany areálu ZVEREX.
Mesto nemá námietky voči napojeniu kanalizácie a vodovodu, ktoré má viesť cez pozemok register "C" parc. č. 2910/41 vedenej na LV č. 7266 vo vlastníctve mesta Šaľa s tým, že po ukončení výstavby (uložení sietí na mestskom pozemku) stavebník vráti pozemky do pôvodného stavu.
Po ukončení stavby stavebník predloží geometrický plán so zameraním skutočného uloženia sietí vedených na pozemku vo vlastníctve mesta. V zmysle § 13 Zásad hospodárenia s majetkom mesta Šaľa sa v prípade verejných rozvodov IS zriaďuje časovo neobmedzené vecné bremeno pre vlastníka siete.
V prípade výrubu drevín súhlasy na výrub drevín rastúcich mimo zastavaného územia obce (extravilán) a na pozemkoch vo vlastníctve mesta Šaľa je potrebné obrátiť sa na Okresný úrad v Šali, odbor starostlivosti o životné prostredie.
Dodržať všetky podmienky uvedené v záväznom stanovisku č. 1413/2017/OSaKČ/3647 zo dňa 02.03.2017.
Mesto Šaľa, OSaKČ, referát pre rozvojovú stratégiu a štrukturálne fondy:
V polohe uvažovaného výjazdu na cestu Šaľa-Močenok III/1368 bol vybudovaný chodník pre peších pre zabezpečenie bezpečnej a plynulej premávky v lokalite, hlavne pre chodcov - zamestnancov priemyselných závodov Shin Heung Precision Slovakia s.r.o.
Žiadame stavebníka, aby verejné osvetlenie pozdĺž chodníka ako aj samotný chodník, okrem miesta križovania vjazdu do nového stavebného obvodu ostali zachované, aby počas výstavby nebola ohrozená funkčnosť verejného osvetlenia.
Pri vybudovaní vjazdu je potrebné zachovať bezpečný prechod pre chodcov a jeho napojenie na chodník smerujúci k priemyselným závodom a v prípade rozoberania časti jestv. chodníka šetrne vybranú dlažbu odovzdať mestu pre ďalšie využitie.
Ak bude nový stavebný obvod neskôr otvorený ako verejné priestranstvo a stavebník uvažuje o odovzdaní siete verejného osvetlenia /VO/ mestu, je potrebné ho vybudovať tak, aby bolo kompatibilné s jestv. sieťou VO, ktoré prešlo modernizáciou. Preto žiadame LED svietidlá s možnosťou regulácie a napojenia na riadiaci systém.
Ak stavebník bude sieť VO spravovať vo vlastnej réžii a nová štvrť by ostala ako uzatvorená štvrť, uvedená podmienka je bezpredmetná.
Z hľadiska rozvojového odporúčame prehodnotiť potrebu budovania ubytovní pri príjazdovej ceste (pri vstupe do budúcej obytnej zóny), v budúcnosti môžu byť negatívne vnímané obyvateľmi novej zástavby, môžu byť zdrojom konfliktov a zhoršovať kvalitu bývania v novej lokalite resp. autobusy dovážajúce robotníkov môžu obmedzovať príjazd do celého obvodu. Rovnako v blízkosti lokality absentujú akékoľvek služby pre ubytovaných.
Vyjadrenie č. 18027/2019/OSaKČ/4145 zo dňa 26.09.2019.
Parcely č. 6146/5, 6147/1, 6076/1 a 6076/17 v k. ú. Šaľa, dotknuté navrhovanou stavbou sa nachádzajú v záujmovom území vodnej stavby „ZP Hájske – Sládečkovce, stavba 7“ (evid. č. 5206 198) v správe Hydromeliorácie, š. p. Stavba závlahy bola daná do užívania v r. 1991 s celkovou výmerou 1211 ha.
Na uvedených parcelách sa podzemné rozvody závlahovej vody nenachádzajú.
Závlahovú stavbu – záujmové územie závlahy je potrebné rešpektovať.
Vyjadrenie č. 364-2/120/2017 zo dňa 27.01.2017.
Záväzné stanovisko č. OU-SA-OKR-2017/001280-2 zo dňa 23.01.2017.
Vyjadrenie podľa § 28 ods. 1 zákona č. 364/2004 Z. z. o vodách (č. OU-SA-OSZP-2017/0011465-2 zo dňa 08.02.2017):
Podľa § 52 ods. 1 vodného zákona je stavebný objekt
SO 1 Vodovodné rozvody a
SO 2 Kanalizačné rozvody (vrátane dažďovej kanalizácie z komunikácií a parkovísk)
vodnou stavbou, ktorú povoľuje špeciálny stavebný úrad – Okresný úrad Šaľa, odbor starostlivosti o životné prostredie.
Podľa § 3 zákona č. 442/2002 Z.z. v znení neskorších predpisov môže byť vlastníkom verejného vodovodu a verejných kanalizácií z dôvodu verejného záujmu iba právnická osoba so sídlom na území SR.
Potrebné je aj zabezpečiť predbežný súhlas prevádzkovateľa sietí na prevádzkovanie vodných stavieb.
Ďalší stupeň projektovej dokumentácie je potrebné predložiť na vyjadrenie.
Vyjadrenie z hľadiska odpadového hospodárstva (č. OU-SA-OSZP-2017/001294-2 zo dňa 01.02.2017):
Nakoľko sa na budúcom stavenisku nachádza už niekoľko rokov neobhospodarovaný vinič na zničených vedeniach, betónové oporné stĺpiky, územie je zarastené burinou a náletovými krovinami, ďalší stupeň projektovej dokumentácie doplniť o materiálovú bilanciu týchto odpadov, odpady zaradiť podľa Vyhl. MŽP SR č. 365/2015 Z.z. – Katalóg odpadov a uviesť zamýšľané nakladanie so vzniknutými odpadmi v súlade s ust. Zákona o odpadoch. Dodržať všetky podmienky tohto vyjadrenia.
Vyjadrenie orgánu ochrany prírody a krajiny (č. OU-SA-OSZP-2017/001303-2 zo dňa 03.02.2017):
V prípade, ak sa na dotknutých pozemkoch nachádzajú dreviny s obvodom kmeňa nad 40 cm meraným vo výške 130 cm nad zemou a súvislé krovité porasty s výmerou nad 20 m2, ktoré budú brániť v individuálnej výstavbe rodinných domov, ubytovní a záhradného centra, je podľa § 47 ods. 3 zákona o ochrane prírody a krajiny potrebný súhlas na výrub od Okresného úradu Šaľa, odboru starostlivosti o životné prostredie.
Pokrytie bilančných nárokov odberu el. energie pre plánovanú výstavbu riešiť z existujúcej TS 0834-310 samostatnými vývodmi po rekonštrukcie TS. NN rozvody riešiť vyvedením štyroch podzemných káblových vývodov typu NAVY-J 4x240 mm2 a NAVY-J 4x120 mm2. Do nových káblových vedení treba zaslučkovať cca 14 ks nových plastových pilierových skríň SR, z ktorých budú napájané elektromerové rozvádzače ER jednotlivých rodinných domov zapojených do lúča. Plánované odberné miesta: 43 x 25A (3f), 8 x 20A (3f), 1 x 25A (1f).
Vzhľadom na distribučný charakter stavby je potrebné uzatvoriť „Zmluvu o spolupráci“ medzi žiadateľom a Západoslovenská distribučná, a.s. pred vydaním stanoviska k PD na stavebné povolenie.
Dodržať ochranné pásmo od VN 22kV a 110 kV vedenia podľa ustanovení zákona č. 251/2012 Z.z. § 43 bod 1. a 2b.
V prípade potreby úpravy, preložky jestv. el. zariadení postupovať podľa ust. zákona o energetike.
Dodržať všetky podmienky uvedené vo vyjadrení č. CD 4732/2017 zo dňa 30.01.2017.
SPP-D súhlasí s umiestnením uvedenej stavby, v záujmovom území sa nachádza STL plynovod. Stavebník je povinný dodržať ochranné a bezpečnostné pásma exist. plynárenských zariadení v zmysle § 79 a § 80 Zákona o energetike.
Zásobovanie riešeného územia zemným plynom je pri max. hodinovom odbere 64,7 m3/hod, z hľadiska kapacity distribučnej siete možné z exist. STL plynovodu D160, PN 100 kPa, vedeného v Nitrianskej ul. s bodom napojenia pred parc. č. 6076/1 v kat. území Šaľa.
Stavebník zabezpečí vypracovanie PD pre stavebné konanie podľa podmienok uvedených v tomto vyjadrení a podľa techn. podmienok pripojenia stanovených na základe žiadosti v zmysle pokynov na pripájanie.
Stavebník zabezpečí, aby trasa navrhovaných plyn. zariadení rešpektovala iné vedenia s ohľadom na možnosť ich poškodenia pri výstavbe, resp. aby pri prevádzkovaní nemohlo dôjsť k vzájomnému ovplyvňovaniu, príp. poškodeniu.
Stavebník je povinný PD pre stavebné konanie predložiť na posúdenie SPP-D.
Dodržať všetky všeobecné a technické podmienky vyjadrenia č. TD/KS/0301/2019/Pe zo dňa 21.10.2019.
Bod napojenia na verejný vodovod bude pred koncovým hydrantom verejného rozvodu vody, ktorý je vo vzdialenosti cca 110 m od plánovanej križovatky.
Pripojením navrhovaného verejného vodovodu HDPE DN 100 na exist. verejný vodovod PVC DN 160 v našej správe a s dodávkou vody súhlasíme.
Vodovodné prípojky pre RD projektovať z HDPE (SDR 17) DN 25 (d 32 x 4,4 – 1“), pre bytové domy projektovať z HDPE (SDR 17) DN 40 (d=50 x 6,9 mm).
Na začiatok navrhovaného verejného vodovodu v blízkosti bodu pripojenia zriadiť vodomernú šachtu s vodomerom s možnosťou prerušenia dodávky vody. Meranie množstva dodanej vody pre jednotlivé RD zabezpečí vlastník nového verejného vodovodu vlastnými meradlami pretečeného množstva vody na svoje náklady.
Vodu na požiarne účely zabezpečujeme v rámci kapacitných možností exist. verejného vodovodu. Z PD nie je jasné, akým spôsobom bude navrhovaná požiarna nádrž plnená.
Bod napojenia na jestv. gravitačnú verejnú kanalizáciu DN 300 bude v poslednej KŠ, vo vzdialenosti cca 110 m od navrhovanej križovatky.
Dimenzia, materiál a druh navrhovanej verejnej gravitačnej kanalizácie PVC DN 300 hladkostenné SN 8.
Odvádzanie odpadových vôd z povrchového odtoku (dažďové vody zo strechy a spevnených plôch z RD) do verejnej kanalizácie v mieste stavby je zakázané. Proti odvádzaniu odpadových vôd z povrchového odtoku (dažďové vody zo strechy a spevnených plôch) do navrhovaného vsakovania námietky nemáme.
Dažďovú kanalizáciu ZsVS a.s. nebude prevádzkovať.
Množstvo odvádzaných splaškových vôd sa bude určovať na základe nameraného množstva dodanej vody centrálnym vodomerom.
Podmienky uvedené v tomto vyjadrení zapracovať do ďalšieho stupňa PD a predložiť na vyjadrenie.
Dodržať všetky podmienky vyjadrenia č. 936/2017 zo dňa 09.01.2017.
Stavebník dodrží všetky podmienky uvedené v stanovisku č. 6611926223 zo dňa 17.09.2019.
Dodržať všetky podmienky vyjadrenia č. BA-0384/2017 zo dňa 08.02.2017.
SALAMON INTERNET, s.r.o., Šaľa:
V záujmovom území na parc. č. 6076/17 sa nachádzajú podzemné rozvody fy. SALAMON INTERNET s.r.o.
Vyjadrenie pod č. Sb 2174097 zo dňa 02.03.2017.
TRANSPETROL a.s., Bratislava – vyjadrenie č. 011485/2019 zo dňa 09.09.2019
UPC BROADBAND SLOVAKIA, s.r.o., Bratislava – vyjadrenie č. 614/2019 zo dňa 25.09.2019
SITEL s.r.o., Košice – vyjadrenie č. 1155/2018 zo dňa 28.09.2018
Energotel, a.s., Bratislava – vyjadrenie č. 2018/ÚPÚ zo dňa 28.09.2018
eustream, a.s., Bratislava – vyjadrenie č. 329/2018 zo dňa 17.09.2018
V záujmovom území sa nenachádzajú siete uvedených spoločností, resp. navrhovaná stavba nezasahuje do ochranného pásma ropovodu (TRANSPETROL a.s.,) a prepravnej siete eustream, a.s Bratislava.
bude predmetom samostatného stavebného povolenia vydávaného špeciálnym stavebným úradom pre vodné stavby - Okresným úradom v Šali, Odborom starostlivosti o životné prostredie.
na základe samostatnej projektovej dokumentácie bude vydávané špeciálnym stavebným úradom pre cestné stavby - Mestom Šaľa.
Vlastníci dotknutých pozemkov a susedných pozemkov a stavieb na nich,
Róbert Balog; Slavomír Prílepok; Mesto Šaľa; Slovenský pozemkový fond, Bratislava; Slovenský poľovnícky zväz – Ústredný výbor, Bratislava;
Anikó Dvořáková, Brno – ČR; Gabriela Horváthová;
Ing. arch. Pavol Kollár; RNDr. Andrea Kollárová; RNDr. Jozef Kollár;
Ing. Milan Hargaš; LOXWOOD, s.r.o., Nitra; Shin Heung Precision Slovakia s.r.o., Šaľa
Toto rozhodnutie podľa § 40 ods. 1 stavebného zákona v znení neskorších predpisov platí dva roky odo dňa nadobudnutia právoplatnosti, nestráca však platnosť pokiaľ bola v tejto lehote podaná žiadosť o stavebné povolenie.
Dňa 06.05.2019 podal navrhovateľ návrh na vydanie územného rozhodnutia na umiestnenie vyššie uvedenej stavby.
Stavebný úrad vymedzil okruh účastníkov konania podľa ust. § 34 stavebného zákona a oznámil začatie územného konania všetkým známym účastníkom konania a dotknutým orgánom a organizáciám. K prerokovaniu návrhu súčasne nariadil ústne pojednávanie spojené s miestnym zisťovaním na deň 18.09.2019, o výsledku ktorého bol spísaný záznam. Keďže sa jedná o umiestnenie zvlášť rozsiahlej stavby ako aj o využití územia, oznámil tunajší úrad začatie územného konania v súlade s ust. § 36 ods.4 stavebného zákona verejnou vyhláškou.
Ministerstvo ŽP SR, Odbor posudzovania vplyvov na životné prostredie, Bratislava,
Úrad NSK, odbor dopravy a pozemných komunikácií Nitra,
Regionálna správa a údržba ciest Nitra a.s.,
Mesto Šaľa, referát dopravy a technických činností,
Mesto Šaľa, OSaKČ, referát investičných činností,
Mesto Šaľa, OSaKČ, referát pre rozvojovú stratégiu a štrukturálne fondy,
SALAMON INTERNET, s.r.o., Šaľa; TRANSPETROL a.s., Bratislava;
UPC BROADBAND SLOVAKIA, s.r.o., Bratislava;
SITEL s.r.o. Košice; Energotel, a.s. Bratislava; eustream, a.s., Bratislava
Navrhovateľ k návrhu predložil nasledovné doklady potrebné k posúdeniu stavby: projektovú dokumentáciu stavby, list vlastníctva, kópiu katastrálnej mapy, splnomocnenie pre zastupovanie v konaní, stanoviská dotknutých orgánov a vyjadrenia správcov podzemných inžinierskych sietí, súhlasy vlastníkov dotknutých pozemkov a doklad o zaplatení správneho poplatku.
Správny poplatok podľa zákona č. 145/1995 Z. z. o správnych poplatkoch v znení neskorších predpisov Položky 59 písm. a) ods. 1 vo výške 320.00 € bol zaplatený dňa 06.05.2019.
situácia v mierke 1:1000; 1:2880
Okresný dopravný inšpektorát, Staničná č. 23, 927 01 Šaľa
(pdf - 693.78 kB)